EkBass/fiwiki-20250220-pages-articles huggingface dataset:
Nicolas Kiefer

Nicolas Kiefer (s. 5. heinäkuuta 1977 Holzminden) on saksalainen entinen ammattilaistennispelaaja. Hän oli parhaimmillaan ATP-maailmanlistalla neljäs. Hän voitti kuusi ATP-kaksinpeliturnausta ja kolme ATP-nelinpeliturnausta. Kiefer kertoi uran päättymisestä joulukuussa 2010. Wimbledonin tennisturnauksessa 1997 Kiefer selviytyi ensimmäistä kertaa Grand Slam -turnauksen puolivälieriin. Neljännellä kierroksella hän voitti silloisen maailmanlistan kuutosen Jevgeni Kafelnikovin, mutta hävisi puolivälierissä Todd Woodbridgelle erin 6–7(7), 6–2, 0–6, 4–6. Vuonna 2000 Yhdysvaltain avoimissa Kiefer selviytyi myös puolivälieriin. Turnauksen neljännellä kierroksella hän voitti silloisen maailmanlistan kolmosen Magnus Normanin lukemin 6–2, 6–7(3), 6–1, 6–3. Puolivälierissä hän hävisi Marat Safinille lukemin 5–7, 6–4, 6–7(5), 3–6. Ateenan olympialaisissa 2004 Kiefer voitti olympiahopeaa nelinpelissä yhdessä parinsa Rainer Schüttlerin kanssa. Välierissä he voittivat Mahesh Bhupathin ja Leander Paesin erälukemin 6–2, 6–3. Loppuottelussa he hävisivät Fernando Gonzálezille ja Nicolás Massúlle lukemin 2–6, 6–4, 6–3, 7–6(7), 6–4. Australian avoimissa 2006 Kiefer selviytyi välieriin saakka. Puolivälierissä hän voitti Sébastien Grosjeanin, mutta välierissä hän hävisi Roger Federerille lukemin 3–6, 7–5, 0–6, 2–6. == Lähteet == * Nicolas Kieferin verkkosivut * Nicolas Kieferin pelaajaprofiili ATP:n verkkosivuilla === Viitteet === Luokka:Saksalaiset tennispelaajat Luokka:Saksalaiset olympiamitalistit Luokka:Vuonna 1977 syntyneet Luokka:Elävät henkilöt
Jarkko Laiho

Jarkko Laiho (s. 30. tammikuuta 1964 Pudasjärvellä) on entinen suomalainen jääkiekkoilija. Laiho pelasi urallaan 254 ottelua SM-liigassa vuosina 1985–92, kaikki HIFK:n paidassa. Viimeisellä liigakaudellaan HIFK vuokrasi niukasti peliaikaa saaneen Laihon Ranskan pääsarjan Rouenille, joka etsi vahvistusta joukkueeseensa Euroopan Cupin karsintaturnausta varten. Rouenin paidassa Laiho pelasi kaksi sarjapeliä ja kolme Euroopan Cupin peliä ennen paluutaan HIFK:hon. Liigauransa jälkeen Laiho edusti Joensuun Kiekko-Poikia I-divisioonassa sekä Ours de Villard-de-Lansia että Epinalia Ranskan kakkossarjatasolla ennen paluutaan Suomeen. Laihon ura päättyi Pitäjänmäen Tarmon riveissä vuonna 1998. Pelaajauransa jälkeen Laiho on toiminut HIFK:n juniorivalmennuksessa. == Joukkueet == * Jäähonka: 1981–1982 * HIFK Hockey: 1985–1992 * Karhu-Kissat: 1992 * Rouen HE : 1992 * Jokipojat : 1992–1994 * Ours de Villard-de-Lans 1994–1995 * IC Épinal : 1995–1996 * PiTa Helsinki : 1996–1998 == Lähteet == ==Aiheesta muualla== *Jarkko Laiho Eurohockey.netissä Luokka:Suomalaiset jääkiekkoilijat Luokka:Vuonna 1964 syntyneet Luokka:Elävät henkilöt
Rukoileva kirkko

Rukoileva kirkko. Rukoushetket kirkon perinteen mukaisesti on suomalainen luterilainen hetkirukouskirja, josta on kaksi eri laitosta, 1978 ja 1996. Rukoileva kirkko ilmestyi ensimmäisen kerran 1978 kirkkoherra Matti Aaltosen toimittamana professori Martti Parvion aloitteesta ja hänen opastamanaan. Se pohjautuu ruotsalaiseen epäviralliseen hetkirukouskirjaan Den svenska tidegärden. Aiemmin samalla nimellä oli ilmestynyt vuonna 1950 Lauri Apajalahden toimittamana yksinkertaisempi rukouskirja, joka sisälsi kirkkovuotta seuraten yhden liturgisen rukoushetken joka päivälle. Aaltosen toimittama Rukoilevan kirkon ensimmäinen laitos sisältää yhden viikon kierrossa arkipäiville neljä rukoushetkeä (laudes, ad sextam, vesper ja completorium) ja sunnuntaille kahdeksan (ad matutinam, laudes, ad primam, ad tertiam, ad sextam, ad nonam, vesper ja completorium). Lisäksi se sisältää aineiston kirkkovuoden juhlille, sekä apostolien ja evankelistojen muistopäivät, pyhän Ansgarin, pyhän Henrikin, pyhän Birgitan, Martti Lutherin ja Mikael Agricolan muistopäivät, kirkon vihkimisen muistopäivän, vainajien muiston, sekä valmistautumisen messuun ja yksityisen ripin kaavan. Rukoilevasta kirkosta julkaistiin vuonna 1996 toinen, uudistettu laitos, jossa huomioitiin virsikirjan ja raamatunkäännöksen vaihtuminen sekä tuolloin käynnissä ollut jumalanpalvelusuudistus. Uudempaan laitokseen on lisätty vielä toisen viikon kierto ja sävelmät. Sen toimitti edelleen Matti Aaltonen, Osmo Vatasen ja Seppo Suokunnaksen avustuksella. Päivittäisten rukoushetkien määrä on supistettu neljään, matutina on säilytetty jouluyönä ja pääsiäisyönä. Myös muistopäiviin on tehty lisäyksiä ja muutoksia. Matti Aaltonen on toimittanut myös SLEY:n 1992 julkaiseman yksinkertaisemman rukouskirjan Rukoileva koti. == Lähteet == Luokka:Kristilliset rukouskirjat Luokka:Vuoden 1978 kirjat
Reformoitu puolue (Alankomaat)

Reformoitu puolue (, SGP) on hollantilainen puolue, joka edustaa kalvinisteja. Se on perustettu 1918 ja on siten maan vanhin puolue. Reformoitu puolue pyrkii luomaan Raamattuun perustuvan valtion. Se ei ole ikinä osallistunut hallitukseen. == Historia == Reformoitu puolue (SGP) perustettiin 24. huhtikuuta 1918. Perustajat erosivat Antivallankumouksellisesta puolueesta (ARP), koska eivät hyväksyneet ARP:n tukemaa naisten äänioikeutta ja vastustivat liittoa katolilaisten Algemeene Bondin kanssa. Perustamisaikana johtavana hahmona oli pastori Gerrit Hendrik Kersten. Puolue osallistui jo vuoden 1918 vaaleihin, mutta sai ensimmäisen paikkansa vasta 1922. SGP:n kannatus on pysynyt tämän jälkeen hyvin tasaisena noin kahdessa prosentissa. Vuonna 1956 se sai parlamentin laajennuksen jälkeen paikan ylähuoneessa, jonka menetti 1960 ja sai takaisin 1971. Vuonna 1984 SGP liittoutui Reformatorische Politieke Federatien ja Gereformeerd Politiek Verbondin kanssa europarlamenttivaaleihin. Myöhemmin puolue on muodostanut yhteislistan ChristenUnien kanssa ja pitänyt paikkansa. Sen europarlamenttiedustajan oli tarkoitus liittyä 2009 uuteen konservatiivien ja reformistien ryhmään, joka kuitenkin erotti sen jäsenyydestään naisten syrjinnän vuoksi.http://www.elpais.com/articulo/internacional/calvinistas/radicales/holandeses/quedan/solos/Eurocamara/elpepuint/20090623elpepuint_19/Tes Vuonna 2005 haagilainen oikeusistuin tuomitsi puolueen menettämään puoluetukensa, koska se ei sallinut naisia jäsenikseen. Tämän katsottiin olevan YK:n naisten syrjinnän poistamista koskevan yleissopimuksen vastaista. Alankomaiden valtioneuvosto päätti kuitenkin kumota päätöksen. Vuonna 2006 SGP salli naisten jäsenyyden. ==Lähteet== ==Aiheesta muualla== * Reformoitu puolue Luokka:Alankomaiden puolueet Luokka:Euroopan kristillinen poliittinen liike
Televisiosota

Televisiosota tarkoittaa sotaa, joka uutisoidaan laajasti television välityksellä. Termi liitetään vahvasti Vietnamin sotaan, jota pidetään toistaiseksi puhtaimpana televisiosotana.Lewis s.266-269 Televisio tuli Yhdysvalloissa koteihin 1950-luvulla. Tuolloin Yhdysvallat kävi Korean sotaa, mutta siitä uutisoitiin pääosin perinteisesti esimerkiksi elokuvanäytösten uutiskatsauksissa. 1960-luvun puoliväliin mennessä, kun Yhdysvallat alkoi lähettää entistä enemmän joukkoja Vietnamiin, televisio oli levinnyt laajalti varsinkin länsimaihin. Televisioidut uutiset tavoittivat yhä suurempia yleisöjä. Uudet pienentyneet ja kestävät kamerat sallivat kuvaajien mennä lähemmäksi varsinaisia tapahtumia ja uusi tietotekniikka mahdollisti entistä nopeamman tiedonvälityksen. Nykyisin sodissa pyritään valvomaan ja sensuroimaan uutisia. Reporttereita otetaan myös vangeiksi. Samalla kuitenkin sosiaalinen media on tehnyt sodan vaikeammin sensuroitavaksi. ==Vietnam- kanava== Kun laajamittainen sota alkoi, olivat sekä välineet että yleisö valmiina. Ensimmäiset televisiokuvat tuhansien kilometrien päässä käytävästä sodasta saavuttivat laajat katsojaluvut Yhdysvalloissa. Samalla alkoi televisioyhtiöiden ja kanavien keskinäinen taistelu katsojista. Kaikki kykenevät lähettivät omat kuvausryhmänsä Vietnamiin. Yhdysvaltain armeija ei ollut osannut varautua tiedottamisen nopeaan ja valtavaan kasvuun, eikä sillä ollut kokemusta television sensuroinnista. Armeija huolehti vain sotasalaisuuksien säilymisestä. Niinpä lähinnä nuoret sotakuvaajat ja sotakirjeenvaihtajat saivat vapaat kädet. Tutkivan journalismin hengessä he eivät epäilleet osoittaa myös sodan julmia kasvoja sekä Yhdysvaltojen joukkojen raakuuksia. Tammikuussa 1968 alkanutta Tet-hyökkäystä pidetään sodan käännekohtana. Vaikka Etelä-Vietnamin kansallisen vapautusrintaman Viet Kongin ja Pohjois-Vietnamin armeijan operaatio kävi kalliiksi aloittajilleen ja päätyi Yhdysvaltojen johtaman liittouman sotilaalliseen voittoon, näki kymmenien miljoonien kokoinen yhdysvaltalaisyleisö sodan läheltä, kun kommunistisissit hyökkäsivät Yhdysvaltain lähetystöön Saigonissa. Sodan vastaiset protestit alkoivat. Ne merkitsivät lopulta sodan päättymistä Yhdysvaltojen ja Etelä-Vietnamin hallituksen tappioon. Yhdysvaltain asevoimat ottivat opikseen Vietnamista. Nykyisissä sodissa uutiskuvaajia valvotaan ja uutisointia seurataan ja sensuroidaan. Asevoimat valitsevat journalisteista ne, jotka pääsevät rintamalle. Heitä ei kutsuta enää sotakirjeenvaihtajiksi, vaan tiedottajiksi.Lewis s. 371-374, 397-410 ==Lähteet== * ===Viitteet=== Luokka:Vietnamin sota Luokka:Sodat tyypeittäin Luokka:Viestintä
Francis Matthews

Francis Matthews (2. syyskuuta 1927 York – 14. kesäkuuta 2014) oli brittiläinen näyttelijä. Hän esiintyi muun muassa Hammer-elokuvissa Frankensteinin kosto (1958), Dracula – pimeyden ruhtinas (1966) ja Rasputin – riivattu munkki (1966). Nimiroolissa hän esiintyi 1969–1971 tehdyssä Paul Temple -televisiosarjassa. 1980-luvulla hän näytteli BBC:n minisarjassa Kuka on Brat Farrar? ja 2000-luvulla muun muassa sarjoissa Sydämen asialla (2002–2003) ja Kyläsairaala (2003). ==Lähteet== Luokka:Brittiläiset näyttelijät Luokka:Vuonna 1927 syntyneet Luokka:Vuonna 2014 kuolleet
Prinssi Patrickin saari

Prinssi Patrickin saari () on saari pohjoisessa Kanadassa, Luoteisterritoriossa. Se on Kuningatar Elisabetin saariryhmän läntisin saari. Saaren pinta-ala on noin 15 848 km²,Sea Islands Natural Resources Canada , se on 55. suurin saari maailmassa ja 14. suurin Kanadassa. Saari on jään saartama ympäri vuoden, tehden siitä yhden luoksepääsemättömmimmistä paikoista Kanadassa. Saaren korkein huippu on nimeämätön huippu saaren eteläosassa, joka kohoaa 279 m merenpinnasta.Prince Patrick Island High Point Peakbagger.com Saari sijaitsee Luoteisväylän käyttämän McClurensalmen pohjoispuolella. Yhdysvaltain ja Kanadan yhteistyönä perustettu arktinen sääasema (HAWS, ) rakennettiin saarelle saaden nimen "Mould Bay". Säähavainnointi aloitettiin 14. toukokuuta 1948. Asemalla oli 10–40 hengen vaihtuva miehitys. Vuonna 1997 miehitetty asema korvattiin automatisoidulla sääasemalla, viimeiset laitteet ja henkilökunta miehitetyltä asemalta poistuivat 31. maaliskuuta 1997. Rakennukset ovat edelleen paikalla mutta vuoden 2007 tietojen mukaan ovat kärsineet pahoja vaurioita, eivätkä ole enää korjattavissa. Asema oli ainoa vakituinen ihmisasutus saarella.Abandoned research station a 'toxic ghost town'. Canada.com Prinssi Patrickin saari löydettiin vuonna 1853 ja nimettiin paljon myöhemmin Kanadan kenraalikuvernöörin (1911–1916), prinssi Arthurin mukaan. Hänen kolmas etunimensä oli Patrick. == Lähteet == Luokka:Kuningatar Elisabetin saaret Luokka:Beaufortinmeri Luokka:Luoteisterritorioiden saaret
The Love Album

The Love Album on kahden LP-levyn kokoelma ennen julkaisemattomia lauluja Bobby Vintonilta joka julkaistiin 1971. ==Kappaleet== ===Puoli 1=== # This Guy's in Love With You - (Burt Bacharach, Hal David) - 3:09 # Till - (Carl Sigman, Charles Danvers) - 2:58 # For Once in My Life - (Ron Miller, Orlando Murden) - 3:02 # When I Fall in Love - (Edward Heyman, Victor Young) - 2:17 # No Arms Can Ever Hold You - (Art Crafer, Jimmy Nebb) - 2:25 ===Puoli 2=== # Please Love Me Forever - (John Malone, Ollie Blanchard) - 2:36 # Love Me With All Your Heart - (Maurice Vaughn, Mario Rigual, Carlos Rigual) - 2:00 # To Think You've Chosen Me - (Bennie Benjamin, George David Weiss) - 2:21 # If I Didn't Care - (Jack Lawrence) - 2:36 # It's All in the Game - (Carl Sigman, Charles G. Dawes) - 2:15 ===Puoli 3=== # There! I've Said It Again - (Redd Evans, David Mann) - 2:20 # Sunrise, Sunset - (Sheldon Harnick, Jerry Bock) - 2:27 # From Russia With Love - (Lionel Bart) - 2:12 # Too Young - (Sylvia Dee, Sidney Lippman) - 1:42 # Unchained Melody - (Hy Zaret, Alex North) - 2:45 ===Puoli 4=== # All - (R. Jessel, Marian Grudeff, Nino Oliviero) - 2:28 # The Shadow of Your Smile - (Paul Francis Webster, Johnny Mandel) - 2:45 # The End of the World - (Sylvia Dee, Arthur Kent) - 2:57 # This Is My Song - (Charles Chaplin) - 2:12 # My Heart Belongs to Only You - (Frank Daniels, Dorothy Daniels) - 2:41 Luokka:Vuoden 1971 albumit Luokka:Bobby Vintonin albumit
Alhendín

Alhendín on kunta Espanjassa Granadan maakunnassa. Vuoden 2015 väestölaskennan mukaan Alhendínissa asui 8503 asukasta.Instituto Nacional de Estadística Alhendin sijaitsee noin 10 kilometriä Granadan kaupungista etelään. Alhendínista on löydetty esihistorialliselta ajalta asutuksen jälkiä, muun muassa saviastioita. Myös Rooman vallan ajalta on löydetty jäännöksiä, esimerkiksi amforoita ja mitaleita. == Lähteet == == Aiheesta muualla == Luokka:Andalusian kaupungit Luokka:Granadan kunnat
Karmiinimedestäjä

Karmiinimedestäjä (Aethopyga siparaja) on Etelä- ja Kaakkois-Aasiassa elävä medestäjiin kuuluva varpuslintu. == Koko ja ulkonäkö == Kooltaan karmiinimedestäjä on noin 10-15 cm. Koiraan kurkku, kaula, rinta ja ylä selkä on väriltään kirkkaan karmiininpunaiset. Päälaki ja pitkä pyrstö ovat alalajista riippuen kiiltävän violetti tai vihreä. Vatsa on vihertävän keltainen ja alaperäkeltainen. Naaras on väritykseltään pääosin oliivinvihertävä. Vatsa on keltainen. == Levinneisyys ja elinympäristö == Karmiinimedestäjää tavataan alueelta, joka ulottuu Intiasta, Kiinaan ja Filippiineille. Lajin elinympäristöä ovat metsät, pensaikot ja puutarhat. == Lähteet == Luokka:Medestäjät
Giorgio Scarlatti

Giorgio Scarlatti (2. lokakuuta 1921 Rooma, Italia – 26. heinäkuuta 1990 Rooma, Italia) oli italialainen F1-kuljettaja. Hän osallistui 15 F1-osakilpailuun kausilla 1956–1961. Hän saavutti yhden MM-pisteen ajamalla viidenneksi Italian GP:ssä 1957. Hän jakoi sijoituksensa Harry Schellin kanssa. Luokka:Italialaiset Formula 1 -kuljettajat Luokka:Vuonna 1921 syntyneet Luokka:Vuonna 1990 kuolleet
Ian Scheckter

Ian Scheckter (s. 22. elokuuta 1947 East London, Etelä-AfrikkaIan Scheckter. Chicane F1. Viitattu 4.7.2016.) on entinen eteläafrikkalainen F1-kuljettaja. Hän on Jody Scheckterin isoveli ja Tomas Scheckterin eno. Hän osallistui 20 F1-osakilpailuun kausilla 1974–1977. Hän oli parhaimmillaan kymmenes Hollannin GP:ssä 1977. Hänen uransa päättyi, kun häntä ei päästetty ajamaan Japanin GP:hen 1977, koska hänet karkotettiin Japanista johtuen maassaan vallitsevasta apartheid-politiikasta. ==Lähteet== Luokka:Eteläafrikkalaiset Formula 1 -kuljettajat Luokka:Vuonna 1947 syntyneet Luokka:Elävät henkilöt
Neokesarean kirkolliskokous

Neokesarean kirkolliskokous pidettiin vuosina 314–325. Kokouksessa oli läsnä 24 piispaa. Kirkolliskokous päätti muun muassa että suuressakaan kaupungissa ei saa olla kuin enintään seitsemän diakonia. Päätöstä jouduttiin kuitenkin tulkitsemaan uudestaan 5.–6. kirkolliskokouksessa Konstantinopolissa (691–692), koska diakoneita oli jo 150. Kokouksen tärkein tehtävä oli viidentoista kirkkokuria käsittelevän säännöksen soveltaminen. Ne hyväksyttiin sen jälkeen ekumeenisiksi Kalkedonin kirkolliskokouksessa 451. ==Lähteet== Luokka:Ekumeeniset kirkolliskokoukset
Thure Georg Sahama

Thure Georg Sahama (vuoteen 1936 Sahlstein, 14. lokakuuta 1910 Viipuri – 8. maaliskuuta 1983 Helsinki) oli suomalainen akateemikko ja Helsingin yliopiston geokemian henkilökohtainen ylimääräinen professori 1945–1977. Hänen erikoisalaansa oli mineralogia, geokemia ja vulkanologia. Jo lukiovuosinaan Helsingin suomalaisessa normaalilyseossa Sahama tutustui Helsingin yliopiston geologian laitoksella kiviin ja mineraaleihin. Ylioppilaaksi hän kirjoitti 1929, valmistui filosofian kandidaatiksi 1934 ja väitteli tohtoriksi 1938 Lapin granuliittien rakenneanalyysistä. Sahaman ensimmäinen yhdessä professori Pentti Eskolan kanssa kirjoitettu tutkimus julkaistiin jo 1930. Vuosina 1931 ja 1935 hän teki opintomatkan Innsbruckiin, jossa opettajana toimi professori Bruno Sander. Vuonna 1933 Sahama osallistui tanskalaisen geologin Lauge Kochin retkelle Grönlantiin ja julkaisi tulokset 1935. Helsingin yliopiston petrologian ja geokemian dosentiksi Sahama nimitettiin 1938. Hän haki oppia Göttingenistä, Tukholmasta, Uppsalasta ja Oslosta ja rakensi Helsingin yliopiston geokemian laitokselle huipputarkan analyysilaboratorion. Sodan jälkeen Sahama työskenteli Yhdysvalloissa Berkeleyssä ja Washingtonissa. Sahama innostui 1950-luvulla Itä-Afrikan hautavajoamavyöhykkeen tulivuorista ja laavakivistä. Nyiragongon tulivuoren laavakivet osoittautuivat alkalilaavoiksi ja Sahama teki niistä tunnettuja julkaisemalla 1952–1975 yhteensä 30 kirjoitusta kansainvälisissä sarjoissa. Hän teki myös tutkimusretkiä muualle Afrikkaan, Sri Lankaan ja Oseaniaan. Sahaman tutkimuksille oli tyypillistä, että niihin liittyi aina mittauksia, sillä hän viihtyi hyvin laitteiden parissa. Oman nimikkomineraalin, sahamaliitin, Sahama sai 1953. Nimeämisen suorittivat yhdysvaltalaiset Howard Tasker Evans, Howard William Jaffe ja Robert Meyrowitz. Uusi ceriumkarbonaatti-mineraali löytyi Mountain Passista Kaliforniasta. ==Lähteet== * * Kuka kukin on 1978, Otava 1978, ISBN 951-1-04755-8. Luokka:Akateemikot (Suomi) Luokka:Helsingin yliopiston professorit Luokka:Suomalaiset professorit Luokka:Suomalaiset geologit Luokka:Vuonna 1910 syntyneet Luokka:Vuonna 1983 kuolleet
Ryan Callahan

Ryan Callahan (s. 21. maaliskuuta 1985 Rochester, New York) on yhdysvaltalainen uransa päättänyt jääkiekkoilija. Hän pelaa oikean laitahyökkääjän paikkaa.Callahan toimi vuosina 2011-2014 New York Rangersin kapteenina. Callahan aloitti junioriuransa Rochester Junior Americans -seuran riveissä vuonna 1999. Vuodeksi 2006–2007 Callahan pääsi pelaaman New York Rangersin AHL-seura Hartford Wolf Packin riveihin, jossa hän pelasi suurimman osan kautta. Callahan pääsi 1. joulukuuta 2007 pelaamaan ensimmäistä kertaa NHL:ään Rangersin riveihin, mutta hän joutui heti sen jälkeen menemään takaisin AHL:ään. Callahan nousi vielä kuitenkin takaisin NHL:ään. Callahan sai 17. maaliskuuta 2007 ensimmäiset kaksi maalia Joey MacDonaldin taakse Boston Bruinssia vastaan. AHL:ssä edellisenä vuonna hyvin pelannut Callahan aloitti seuraavan kauden NHL:ssä. Kauden alussa Callahanin polvi revähti, mikä pilasi suunnitelmat. Hänet passitettiin takaisin AHL:ään. Hän pääsi kuitenkin vielä paikkaamaan loukkaantunutta Brendan Shanahania ja Rangers voitti Victoria Cupin vuonna 2008. Kausi oli Callahanin läpimurtokausi. Callahan iski tehot 22+18 ja sai kauden päätteeksi Steven McDonald -palkinnon. 2014 Callahan siirtyi pelaajavaihdossa Tampa Bay Lightningiin. Vaihdossa Rangersiin siirtyi Martin St. Louis. Callahan teki 2014 kesäkuussa Lightningin kanssa pitkän, kuusivuotisen sopimuksen. Heinäkuussa 2019 Callahan kaupattiin Ottawa Senatorsiin. Vaihdossa Lightning sai maalivahti Mike Condonin. == Tilastot == 2002–03 Guelph Storm OHL 59 14 17 31 47 11 0 3 3 2 2003–04 Guelph Storm OHL 68 36 32 68 86 22 13 8 21 20 2004–05 Guelph Storm OHL 60 28 26 54 108 4 1 1 2 6 JMM 7 1 2 3 29 2005–06 Guelph Storm OHL 62 52 32 84 126 13 7 17 24 20 2006–07 Hartford Wolf Pack AHL 60 35 20 55 74 – – – – – New York Rangers NHL 14 4 2 6 9 10 2 1 3 6 2007–08 New York Rangers NHL 52 8 5 13 31 10 2 2 4 10 Hartford Wolf Pack AHL 11 7 8 15 27 – – – – – 2008–09 New York Rangers NHL 81 22 18 40 45 7 2 0 2 4 2009–10 New York Rangers NHL 77 19 18 37 48 – – – – – OK 6 0 1 1 2 2010–11 New York Rangers NHL 60 23 25 48 46 – – – – – 2011–12 New York Rangers NHL 76 29 25 54 61 20 6 4 10 12 2012–13 New York Rangers NHL 45 16 15 31 12 12 2 3 5 6 2013–14 New York Rangers NHL 45 11 14 25 16 – – – – – Tampa Bay Lightning NHL 20 6 5 11 8 4 0 0 0 0 OK 6 0 1 1 0 2014–15 Tampa Bay Lightning NHL 77 24 30 54 41 25 2 6 8 14 2015–16 Tampa Bay Lightning NHL 73 10 18 28 45 16 2 2 4 29 2016–17 Tampa Bay Lightning NHL 18 2 2 4 23 – – – – – 2017–18 Tampa Bay Lightning NHL 67 5 13 18 29 15 2 1 3 4 2018–19 Tampa Bay Lightning NHL 52 7 10 17 14 2 0 0 0 4 NHL yhteensä 757 186 200 386 428 121 20 19 39 89 == Lähteet == * Viitattu 28.7.2010 * Viitattu 28.7.2010 * Viitattu 28.7.2010 === Viitteet === == Aiheesta muualla == * nhl.com – Ryan Callahan Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:New York Rangersin varaamat pelaajat Luokka:Vuonna 1985 syntyneet Luokka:Elävät henkilöt
Ben Couch

Manuera Benjamin Riwai Couch (27. kesäkuuta 1925 – 3. kesäkuuta 1996) oli uusiseelantilainen rugby union -pelaaja ja kansallispuolueen poliitikko. Hän syntyi Rapakissa, Eteläsaarella, mutta muutti perheineen Pohjoissaaren Wairarapaan. Hän liittyi asevoimiin toisen maailmansodan loppuvaiheissa, mutta ei taistellut. Sodan jälkeen Couch pelasi Uuden-Seelannin rugby union -maajoukkueessa All Blacksissa. Hän oli myös Uuden-Seelannin maorijoukkueessa. Hän opiskeli Christchurch Technical Collegessa. Hän meni naimisiin mormonin kanssa ja päätti lopulta itsekin kääntyä. Hänestä tuli Myöhempien Aikojen Pyhien kirkon aktiivinen jäsen. 1970-luvulla hänet valittiin parlamentin jäseneksi Wairarapasta. Hän eteni nopeasti hallitukseen. Hänestä tuli aluksi maoriasiain ministeri ja Postmaster-General. Jätettyään jälkimmäisen tehtävän hän toimi edelleen maoriasiain ministerinä ja lisäksi poliisiministerinä. Couch oli parlamentin jäsenenä vuoteen 1984. Hän kuoli Mastertonissa 70-vuotiaana.All Blacks: Ben Couch Hän oli istunut pyörätuolissa aivoverenkiertohäiriön seurauksena, ja diabeteksen takia hänen jalkansa oli amputoitu.Descendants of William COUCH – Eighth Generation == Lähteet == == Aiheesta muualla == * Ben Couch: Cabinet Minister in New Zealand Parliament Luokka:Uusiseelantilaiset rugby union -pelaajat Luokka:Uusiseelantilaiset poliitikot Luokka:Ministerit Luokka:Vuonna 1925 syntyneet Luokka:Vuonna 1996 kuolleet
Skinnarvikin lasitehdas

Skinnarvikin lasitehdas toimi Dragsfjärdissä 1875–1934 Skinnarviks Glasbruk Ab:n omistuksessa. Tehtaan perusti läheisen Skinnarvikin maatilan entinen omistaja Klaes Robert Stenroth. Tehtaassa valmistettiin aluksi vain pulloja mutta 1876 aloitettiin lisäksi ikkunalasin valmistus. Ikkunalasia valmistettiin puhaltamalla ensin lasimassasta suuri lieriö joka sitten aukaistiin ja oikaistiin ikkunaruuduksi erityisessä oikaisu-uunissa. Skinnarvikin valmistamaa ikkunalasia pidettiin hyvälaatuisena ja sitä vietiin paljon muun muassa Venäjälle. Tehdas sijaitsi meren rannalla ja tehtaalla oli myös oma jahti Svahn jolla lasia kuljetettiin avoveden aikana rannikon satamiin. Vuonna 1885 tehtaalla oli kaksi uunia, työntekijöitä oli 63 ja tuotannon arvo oli 268 200 markkaa. 1890-luvulla Skinnarvik oli mukana ikkunalasikartellissa johon kuuluivat lisäksi Grönvikin lasitehdas ja Nuutajärven lasitehdas. Lasitehdas paloi 1899 ja samaan aikaan myös ikkunalasin viennissä ilmeni ongelmia ja se oli tappiollista. Uudeksi toimitusjohtajaksi tullut B. S. Wadstein sai viennin taas kannattamaan. Lasiuunien polttoaineena käytetty kallis koksi korvattiin polttoturpeella. Sen valmistamiseksi perustettiin polttoturvetehdas, jonka raaka-aine tuli läheiseltä Bruksmossenin suolta. Vuonna 1919 perustettiin ikkunalasin valmistajien kartelliksi Suomen Akkunalasikonttori. Kartelliin liittyneet tehtaat sitoutuivat tiettyihin hintoihin ja kullakin tehtaalla oli oma myyntikiintiö. Skinnarvikin tehtaan kiintiöksi tuli 8 500 laatikkoa ikkunalasia. Skinnarvikin tehtaan tuotanto oli 1920-luvulla jonkin aikaa keskeytyksissä ja tehdas kävi muutenkin vajaakapasiteetilla. Vuonna 1928 Skinnarvikissa aloitettiin ultraviolettisäteilyä läpäisevän ns. U-lasin valmistus. Tätä lasia käytettiin muun muassa kanaloissa ja kasvihuoneissa. Skinnarvik oli ainoa U-lasin valmistaja Suomessa. 1920-luvulla alkoi koneellisesti valmistettu belgialainen ikkunalasi syrjäyttää kotimaista suupuhallettua ikkunalasia markkinoilta. Fourcault-menetelmällä valmistettu konelasi oli sekä halvempaa että parempilaatuista. Suomessa ikkunalasin koneellinen valmistus alkoi toukokuussa 1927 uudella Lahden lasitehtaalla jonne koneet ja uuni oli tilattu Belgiasta. Suupuhallettua ikkunalasia valmistaneet lasitehtaat lopettivat sitten kilpailun paineessa toimintansa yksi toisensa jälkeen. Viimeisenä näistä lopetti Skinnarvikin lasitehdas vuonna 1934. Entisen lasitehtaan alue on nykyisin Suomen puolustusvoimien hallussa ja siellä toimii Merivoimien varikko, joka huoltaa ja varastoi merivoimien kalustoa ja materiaalia. == Kirjallisuutta == * Virpi Nurmi: Skinnarvikin lasitehdas, puhallettua ikkunalasia. Turun yliopisto, kansatieteen laitos 1969 * == Lähteet == * Suomen lasitehtaat * Soveliusten teollisuusyrityksiä * Lasia ja kristallia Vallooniasta * Merivoimat: Kemiön varikko-osasto Luokka:Entiset suomalaiset lasitehtaat Luokka:Suomen teollisuushistoria Luokka:Dragsfjärd Luokka:Kemiönsaaren rakennukset ja rakennelmat
Elisabeth Kübler-Ross

Elisabeth Kübler-Ross (8. heinäkuuta 1926 – 24. elokuuta 2004) oli sveitsiläissyntyinen psykiatri. Hän julkaisi kirjan Raportti kuolemisesta (1969), jossa hän esitteli kuoleman kohtaamisen tuottaman suruprosessin viisi vaihetta: kieltämisen, vihan, neuvottelun, masennuksen ja hyväksymisen. Hän kirjoitti elämänsä aikana 24 kirjaa, jotka on käännetty 44 kielelle. Häntä pidettiin myös yhtenä saattohoito- ja palliatiivisen hoitoliikkeen perustajista. == Elämä == Kübler-Ross valmistui Zürichin yliopistosta ennen muuttoaan Yhdysvaltoihin 1950-luvun lopulla. Hän tutki kuolemanrajakokemuksia ja kirjoitti niiden lisäksi kuolemanjälkeisestä elämästä. Hän oli intohimoinen puolestapuhuja parantumattomasti sairaiden lasten ja heidän perheidensä tukemisessa. 1990-luvun alussa hän yritti perustaa lastensairaalan maaseututilalleen Virginianiin hoitamaan AIDSia sairastavia hylättyjä vauvoja. Tämä projekti johti siihen, että hänen talonsa tuhopoltettiin vuonna 1995. Sen jälkeen hän muutti Arizonaan, missä hän vietti viimeiset yhdeksän vuotta elämästään lähelle poikaansa.. Kübler-Ross kuoli 78-vuotiaana Arizonassa. == Jälkimaine == Kübler-Ross oli 20 eri yliopiston kunniatohtori ja hän oli jäsenenä amerikkalaisessa National Women’s Hall of Fame:ssa. Elisabeth Kübler- Rossin alun perin esittelemä surun viisi vaihetta on mukautettu Kübler-Rossin muutoskäyrään auttamaan organisaatioita arvioimaan yrityselämän epävarmuustekijöitä Hänen muistokseen perustettiin vuonna 2005 Elisabeth Kübler-Ross Foundation.. Vuonna 2019 hänen kaksi lastaan ​​lahjoittivat hänen arkistonsa Stanfordin yliopistolle. Arkistoaineisto on avoin yleisölle. Vuonna 1979 ilmestyneessä elokuvassa Syke ei sammu esitetään, miten kuolemaa tekevä päähenkilö etenee Kübler-Rossin teorian mukaisia vaiheita. Vuodesta 2000 lähtien yli 100 muusikkoa on nimennyt kappaleinsa tai albuminsa "Kübler-Ross" tai hänen "Five Stages of Grief" -mallinsa mukaan. Vuonna 2024 Taylor Swift kuratoi Apple Playlistin, joka inspiroi viisivaiheista mallia. == Suomennetut teokset == * * == Lähteet == == Aiheesta muualla == * Elisabeth Kübler-Ross Foundation. * "What the Kübler-Ross Archives means to Stanford University", Stanford Medicine, department of Medicine News, 2019 * "Appreciating the Legacy of Kübler-Ross: One Clinical Ethicist’s Perspective", By Paul O. Dugan, The American Journal of Bioethics, Volume 19, 2019 Luokka:Yhdysvaltalaiset psykiatrit Luokka:Kuolemanrajakokemukset Luokka:Vuonna 1926 syntyneet Luokka:Vuonna 2004 kuolleet
Mariedalin lasitehdas

Mariedalin lasitehdas toimi Sipoossa lähellä Hakunilan kartanoa vuosina 1779–1824. Tehtaan perusti helsinkiläinen kauppias Johan Sederholm (1722–1805). Tehdas valmisti värillistä ja väritöntä talouslasia, pulloja ja ikkunalasia. Tuotteisiin kuului myös läpinäkymätön valkoinen ns. luulasi. Lasitehtaan toiminta päättyi vuonna 1824, kun lähiseudulta ei enää löytynyt riittävästi polttopuuta tehtaan uunien lämmittämiseen. Lasitehtaan osakas ja tunnettu puhaltajamestari oli saksalaissyntyinen Johan Anders Schmidt, joka oli toiminut puhaltajamestarina myös Åvikin lasitehtaalla Somerolla. Mariedalin lasitehtaan paikka löydettiin Myyraksen kartanon mailta 1980-luvun alkupuolella. Kesällä 1986 paikalla tehtiin arkeologisia kaivauksia, joiden perusteella tehdas oli lautarakenteinen ja noin 30 metriä pitkä. == Lähteet == * Suomen lasitehtaat * Vantaan elinkeinohistoriaa * Eeva Järvenpää: Puotipojasta Helsingin mahtavimmaksi porvariksi, Helsingin Sanomat 13.8.2005 ===Viitteet=== ==Kirjallisuutta== * Luokka:Sipoon historia Luokka:Sipoon rakennukset ja rakennelmat Luokka:Entiset suomalaiset lasitehtaat Luokka:Suomen teollisuushistoria
Königstedtin lasitehdas

Königstedtin lasitehdas toimi nykyisen Vantaan alueella Königstedtin kartanon mailla 1864–1895. Tehtaan perustivat kartanon omistanut Robert Ullner ja Iloniemen lasitehtaan omistaja, lasimestari Alexander Fahler. Tehdas valmisti aluksi pulloja, erilaista talouslasia ja valkoista ikkunalasia. Myöhemmin 1870-luvulta alkaen tehdas keskittyi korkealaatuisen värittömän ikkunalasin ns. taffelilasin valmistukseen. == Lähteet == * Suomen lasitehtaat * Vantaan elinkeinohistoriaa ==Aiheesta muualla== * Luokka:Entiset suomalaiset lasitehtaat Luokka:Suomen teollisuushistoria Luokka:Vantaan entiset rakennukset ja rakennelmat
Tuorsniemen lasitehdas

Tuorsniemen lasitehdas toimi Porin Tuorsniemellä 1781–1868. Tehtaan perusti Porin pormestari, kauppaneuvos Lars Sacklén (1724–1795). Tehdas valmisti korkealaatuista ikkunalasia sekä jonkin verran pulloja ja erilaista vihreää talouslasia. Tehtaan toiminta alkoi hiljentyä jo Sacklènin kuoleman jälkeen. Tehtaan yhteyteen rakennettiin myös viinapolttimo jonka tuotanto oli suurimmillaan 1840-luvun lopulla. Lasitehtaan toiminta päättyi lopullisesti 1868 kun sen silloinen omistaja teki vararikon. == Lähteet == * Suomen lasitehtaat * SK tulee ulos-blogi 10.7.2007: Nykyisyys on menneisyyttä ==Aiheesta muualla== * * Luokka:Entiset suomalaiset lasitehtaat Luokka:Suomen teollisuushistoria Luokka:Porin rakennukset ja rakennelmat
Wire

Wire voi tarkoittaa muun muassa seuraavia: * Wire, brittiläinen yhtye * Wire, yhdysvaltalaisen Third Day -yhtyeen albumi * The Wire, brittiläinen musiikkilehti * Langalla (The Wire), yhdysvaltalainen televisiosarja * Nicky Wire, brittiläinen muusikko * Verkonrakentaja Wire Oy, eteläsuomalainen sähkö- ja televerkon rakennus- ja kunnostusyhtiö
Point Pleasant

Point Pleasant voi tarkoittaa seuraavia: * Point Pleasant, kaupunki Länsi- Virginiassa, Yhdysvalloissa * Point Pleasant, kunta New Jerseyssä, Yhdysvalloissa * Point Pleasant Missourissa, Yhdysvalloissa * Point Pleasant, kylä Ohiossa, Yhdysvalloissa * Point Pleasant, kylä Pennsylvaniassa, Yhdysvalloissa * Point Pleasant Park, puistoalue Halifaxissa, Kanadassa * Pahan tytär (engl. Point Pleasant), yhdysvaltalainen televisiosarja.
Big Bang Theory

Big Bang Theory voi tarkoittaa ainakin seuraavia: * Rillit huurussa (Big Bang Theory), yhdysvaltalainen televisiosarja * Big Bang Theory, Harem Scarem -yhtyeen albumi vuodelta 1998 * Big Bang Theory, Styx-yhtyeen albumi vuodelta 2005 * alkuräjähdysteorian englanninkielinen termi. == Katso myös == * Big Bang
Medium

Medium tarkoittaa seuraavia asioita: * väliaine, välittäjä, keino tai väline, jonka monikollinen sana on media * Näkijä (engl. Medium), yhdysvaltalainen draamasarja * Medium, rap-artisti Pyhimyksen albumi * medium, pihvin kypsyysasteena keskikypsä * medium, joissakin (harvoissa) kielissä esiintyvä verbien pääluokka * akryyli- ja öljymaalauksessa maalausneste tai -aine. * Medium, yhdysvaltalainen verkkosivusto
Sami Khedira

Sami Khedira (, , s. 4. huhtikuuta 1987 Stuttgart, Baden-Württembergin osavaltio, Länsi-Saksa) on saksalainen pelaajauransa lopettanut jalkapalloilija. Kotimaansa seurojen lisäksi hän edusti viisi kautta espanjalaista Real Madridia ja viisi kautta italialaista Juventusta. Hän oli pelipaikaltaan keskikenttäpelaaja. == Seurajoukkueura == Khedira liittyi VfB Stuttgartin juniorijoukkueisiin vuonna 1995, jota ennen hän pelasi TV Oeffingenissä. Valmentaja Armin Veh nosti hänet Stuttgartin edustusjoukkueen kokoonpanoon kauden 2006–2007 alkuvaiheissa, ja hän debytoi Bundesliigassa 1. lokakuuta 2006 ottelussa Herthaa vastaan. 29. päivä samaa kuuta hän teki kaksi ensimmäistä maaliaan ottelussa Schalkea vastaan. Kauden 2006–2007 päätteeksi Khedira joukkueineen saavutti Bundesliigan mestaruuden. Hän teki mestaruuden ratkaisseen maalin kauden viimeisessä ottelussa Energie Cottbusia vastaan. Joukkue ylsi myös Saksan cupin loppuotteluun, jossa Nürnberg vei voiton. Sittemmin Khedira on pelannut Stuttgartin riveissä myös Mestarien liigassa ja UEFA-cupissa. Heinäkuussa 2008 hän ja seura jatkoivat sopimustaan vuoteen 2011 asti. 30\. heinäkuuta 2010 Stuttgart vahvisti Khediran siirtymisen espanjalaisseura Real Madridiin. Hänestä maksettiin arvioiden mukaan noin 13–14 miljoonan euron siirtokorvaus. == Maajoukkueura == Khedira pelasi useita otteluissa Saksan nuoremmissa maajoukkueikäluokissa. Hän toimi Saksan alle 21-vuotiaiden maajoukkueen kapteenina vuoden 2009 EM-kilpailuissa, jotka Saksa voitti. Saksan A-maajoukkueessa Khedira debytoi 5. syyskuuta 2009 ottelussa Etelä-Afrikkaa vastaan. Hänet valittiin joukkueeseen vuoden 2010 MM- kilpailuihin, jossa hän nousi Michael Ballackin ja Simon Rolfesin loukkaantumisten myötä avauskokoonpanoon ja pelasi kaikissa Saksan seitsemässä ottelussa. Hän teki 3–2-voittomaalin pronssiottelussa Uruguayta vastaan, mikä oli hänen maajoukkueuransa ensimmäinen maali. Khedira pelasi 77 A-maaottelua, joista viimeisen MM-kilpailuissa 2018, ja teki niissä seitsemän maalia. == Yksityiselämä == Khediran äiti on kotoisin Saksasta ja isä Tunisiasta. Hänen nuorempi veljensä Rani on myös jalkapalloilija. == Saavutukset == === Seurajoukkueessa === * Bundesliigan mestaruus: 2007 * Primera Divisiónin mestaruus: 2012 * Serie A:n mestaruus: 2016, 2017, 2018, 2019, 2020 * Mestarien liigan voitto: 2014 * Seurajoukkueiden maailmanmestaruus: 2014 === Maajoukkueessa === * Alle 21-vuotiaiden Euroopan-mestaruus: 2009 * Maailmanmestaruus: 2014 * MM-pronssia: 2010 == Lähteet == == Aiheesta muualla == * Sami Khediran esittely Saksan jalkapalloliiton sivustolla Luokka:Saksalaiset jalkapalloilijat Luokka:Jalkapallon maailmanmestarit Luokka:Saksantunisialaiset Luokka:Vuonna 1987 syntyneet Luokka:Elävät henkilöt
Friday Night Lights

Friday Night Lights voi tarkoittaa seuraavia: * Friday Night Lights: A Town, a Team, and a Dream, H. G. Bissingerin kirja amerikkalaisesta jalkapallosta texasilaisessa Odessan pikkukaupungissa * Friday Night Lights, Bissingerin kirjaan perustuva elokuva vuodelta 2004 * Unelmien kentät (engl. Friday Night Lights), kirjaan ja elokuvaan perustuva televisiosarja vuosilta 2006–2011 * Friday Night Lights, skotlantilaisen Attic Lights -yhtyeen esikoisalbumi vuodelta 2008.
Sergel (yritys)

Sergel on ruotsalainen perintätoimisto. Yritys on kuulunut TeliaSonera- konserniin. Telia myi Sergelin vuonna 2016. Sergelillä on toimistot Ruotsin lisäksi Norjassa, Suomessa, Liettuassa ja Latviassa. Suomessa Sergel Oy aloitti toimintansa vuonna 2006. == Historia == Vuonna 1988 Ruotsin valtion telelaitoksen (Televerket) ydintoiminta muokattiin uudelleen, muun muassa perustamalla perintäosastosta itsenäinen yritys. Muutto toimistotaloon keskelle Tukholmaa Sergelin torin varrelle ratkaisi yrityksen nimikysymyksen. Yhtiön nimeksi tuli Sergel Inkasso AB. Vuonna 1996 Sergel laajensi toimintaansa tarjoamalla myös luottokelpoisuuden ja maksukykyisyyden arviointipalveluja. Samalla yrityksen nimeksi tuli Sergel Kredittjänster AB. Pari vuotta myöhemmin palveluihin liitettiin maksupalvelut, reskontrapalvelut, lakipalvelut ja Aktiv-perintäpalvelut. Vuonna 2000 Sergel alkoi tarjota laskutuspalvelukokonaisuutta, johon kuuluivat koonti-, hinnoittelu-, laskutus- ja CRM-palvelut. == Lähteet == == Aiheesta muualla == * Yrityksen kansainväliset sivut * Yrityksen omat sivut Suomessa Luokka:Ruotsalaiset yritykset
Cracker

Cracker on yhdysvaltalainen rockyhtye, joka perustettiin Kaliforniassa vuonna 1990. Yhtyeen johtohahmot ovat laulaja David Lowery ja kitaristi Johnny Hickman. Yhtye tunnetaan parhaiten vuoden 1993 kultaa myynneesstä Kerosene Hat albumista, joka sisältää hittibiisit "Low" ja "Euro-Trash Girl." Yhtye on julkaissut 10 studioalbumia ja useita kokoelmia, sololoprojekteja ja livealbumeja. Cracker yhdistelee musiikissaan rockia, punkia, post-grungea, psykedeelistä rockia, countrya, bluesia ja folkia. == Diskografia == === Studioalbumit === * Cracker (1992) * Kerosene Hat (1993) * Bob's Car (1994) * The Golden Age (1996) * Gentleman's Blues (1998) * Forever (2002) * Countrysides (2003) * Greenland (2006) * Sunrise in the Land of Milk and Honey (2009) * Berkeley to Bakersfield (2014) === Kokoelmat & livealbumit === * Garage D'Or (2000) * Hello, Cleveland! Live From The Metro (2002) * O' Cracker Where Art Thou? (2003) * Berlin (Live In Berlin December 2006) (2008) === Singlet & EP:t === * "Teen Angst (What the World Needs Now)" (1992) * "Tucson" (1993) * "Low" (1993) * "Get Off This" (1994) * "Euro-Trash Girl" (1994) * "I Hate My Generation" (1996) * "Nothing To Believe In" (1996) * "The Good Life" (1998) * "The World Is Mine" (1998) * "Shine" (2002) * "Merry Christmas, Emily" (2002) * "Something You Ain't Got" (2006) * "Gimme One More Chance" (2006) * "Everybody Gets One For Free" (2006) * "Turn On Tune In Drop Out With Me" (2009) * "Waited My Whole Life" (2014) * "Almond Grove" (2014) == Aikajana == Luokka:Yhdysvaltalaiset alternative rock -yhtyeet
Raimo Elo

Raimo Johannes ”Raikka” Elo (10. huhtikuuta 1939 Helsinki – 21. huhtikuuta 2018 Heinola)Kuolinilmoitus, Helsingin Sanomat 28.4.2018, s. C 23 oli suomalainen jalkapalloilija ja käsipalloilija. == Ura == Jalkapallossa välihyökkääjänä ja tukimiehenä pelanneen Elon ura alkoi 1960 1. divisioonan Helsingin Ponnistuksessa. Hän siirtyi mestaruussarjassa pelanneeseen Helsingin Palloseuraan 1963. HPS pelasi putosi 1. divisioonaan kauden 1964 päätteeksi, mutta Elo jatkoi seurassa vuoteen 1970 asti. Elo siirtyi mestaruussarjassa olleen HIFK:n riveihin 1971 ja pelasi seurassa kuusi kautta vaikka HIFK putosi noiden vuosien aikana 2. divisioonaan. Hän lopetti uransa 3. divisioonan Porvoon Akilleksessa 1976. Elon uran paras saavutus oli SM-hopea HIFK:ssa 1971. Kaikkiaan Elo pelasi neljän kauden aikana 84 pääsarjatason ottelua, joissa hän teki 11 maalia. Maajoukkueessa Elo pelasi vuosina 1963–1971 kolme maaottelua. Käsipalloa Elo pelasi Haukoissa ja HPS:ssä. Hän voitti käsipallon mestaruussarjan maalikuninkuuden vuonna 1965. Käsipallon maaotteluita Elo pelasi 18. == Lähteet == == Aiheesta muualla == * Ikuinen muisto: FC POHU kunniajäsen Raimo Elo on poissa Pohjois-Haagan Urheilijat ry Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Suomalaiset käsipalloilijat Luokka:Vuonna 1939 syntyneet Luokka:Vuonna 2018 kuolleet
Wild at Heart

Wild at Heart voi tarkoittaa seuraavia asioita: * Viidakkoperhe (Wild at Heart), televisiosarja * Villi sydän (Wild at Heart), yhdysvaltalainen elokuva vuodelta 1990 * Wild at Heart, Barry Giffordin romaani vuodelta 1990 * Wild at Heart, John Eldredgen kirja vuodelta 2001 * ”Wild at Heart”, Glorianan kappale * ”Wild at Heart”, Buffy, vampyyrintappaja -televisiosarjan jakso.
Office

Office voi tarkoittaa seuraavia: *Konttori (engl. The Office), brittiläinen tv-sarja *Microsoft Office, toimisto-ohjelmapaketti
The Grand Partition and the Abrogation of Idolatry

__NOTOC__ The Grand Partition and the Abrogation of Idolatry on yhdysvaltalaisen grindcore-yhtye Success Will Write Apocalypse Across the Skyn ensimmäinen täyspitkä albumi. Se julkaistiin Yhdysvalloissa 4. huhtikuuta 2009 ja muualla 5. toukokuuta 2009 Nuclear Blast -levy-yhtiön kautta. Albumin rummut soitti Mike Heller Malignacy-yhtyeestä. == Kappaleet == # # # # # # # # # # # # # == Kokoonpano == * John Collett – laulu * Ian Sturgill – kitara, laulu * Aaron Haines – kitara * Matt Simpson – bassokitara * Mike Heller – rummut * Jen Muse – samplet CD Universe Viitattu 24. kesäkuuta 2009 == Arvostelut == * Allmusic: Allmusic review == Lähteet == == Aiheesta muualla == * * Luokka:Vuoden 2009 esikoisalbumit Luokka:Success Will Write Apocalypse Across the Skyn albumit
Rachel Boston

Rachel Elizabeth Boston (s. 9. toukokuuta 1982) on yhdysvaltalainen näyttelijä. == Biografia == Boston syntyi Chattanoogassa, Tennesseessa ja varttui Signal Mountainissa, Tennesseessä ennen muuttoaan New York Cityyn 17-vuotiaana käydäkseen New York City Universityä. Boston oli Miss Tennessee Teen vuonna 1999. Hän näytteli NBC:n sarjassa American Dreams, jota tuli vuodesta 2002 vuoteen 2005 asti. Boston vieraili myös sarjoissa The Closer, Las Vegas, The Daily Show, Jäitä hattuun, Greyn anatomia, The Rules of Engagement ja Yli synkän virran Boston sai pääroolin ABC:n komediaan The News, joka sijoittui kaoottiseen Phoenixin uutishuoneeseen. Bostonin piti näytellä nousevaa tähteä, joka oli juuri ylennetty tuottajaksi kaikille kanaville. Hän näytteli myös Donal Loguen kanssa Foxin pilotissa "Hacket", jonka ohjasi Barru Sonnenfeld. Vuonna 2008 Boston sai roolin tv-sarjasta Ex List, jossa hän näytteli sarjan päähenkilön, Bella Bloomin siskoa, Daphne Bloomia. == Filmografia == Vuosi Nimi Rooli Huomioita ... The Andy Dick Show Tina 1 jakso 2002 Smoking Herb Jaquelyn Mason American Dreams Beth Mason 50 jaksoa;2002-2005 2005 Peep Show Marsha TV The Closer Jennifer 1 jakso Love, Inc. Jill 1 jakso 2006 Inseparable Steph TV Crumbs Alison 1 jakso Fifty Pills Lindsay Happy Hour Shauna 1 jakso NCIS Rikostutkijat Siri Albert 1 jakso Seitsemäs taivas Ms. Margo 3 jaksoa The Loop Jenna 1 jakso 2007 The News April Tarnoff TV Greyn anatomia Rachel 1 jakso Yli synkän virran Geneva Todd 1 jakso Rules of Engagement Amy 1 jakso Las Vegas Pasty 1 jakso Jäitä hattuun tarjoilija 1 jakso Hackett Audrey TV 2008 Teho-osasto Beth Ackerman 1 jakso 500 Days of Summer Ex List Daphne Bloom 6 jaksoa 2009 Ghosts of Girlfriends Past Morsiusneito Deena Ten Years Later Kyra Lee == Aiheesta muualla == Luokka:Yhdysvaltalaiset näyttelijät Luokka:Vuonna 1982 syntyneet Luokka:Elävät henkilöt
Timo Juurikkala

Timo Johannes Juurikkala (s. 7. toukokuuta 1958 Helsinki) on suomalainen vihreitä edustava poliitikko. Hän oli ympäristö- ja ilmastoministeri Krista Mikkosen erityisavustaja Rinteen hallituksessa. Hän oli Uudenmaan vaalipiirin kansanedustaja vuosina 2009–2011. Juurikkala toimi keväästä 2013 lähtien ympäristöministeri Ville Niinistön ja vihreän ministeriryhmän erityisavustajana. Hän oli Vantaan kaupunginhallituksen jäsen kaudella 2013–2014, mutta ilmoitti syksyllä 2013 jättävänsä paikkansa vedoten ministerin erityisavustajan työn vaativuuteen. ==Ura== Juurikkala kirjoitti ylioppilaaksi Tikkurilan yhteiskoulusta vuonna 1977. Hän opiskeli ensin valtiotieteitä ja psykologiaa, mutta vaihtoi opettajankoulutukseen ja valmistui opettajaksi vuonna 1980. Myöhemmin hän erikoistui erityisopettajaksi. 1980-luvun puolivälistä vuoteen 2007 Juurikkala työskenteli erityisopettajana Vantaalla. Vuonna 1991 hänet palkittiin Opetushallituksen Cygnaeus-palkinnolla pajakoulutoiminnan kehittämisestä ja syrjäytymisen ehkäisemisestä. Keväällä 2007 Juurikkala valittiin Vantaan määräaikaiseksi asukaspalvelujohtajaksi ja edelleen vuoden 2008 alusta vapaa- ajan ja asukaspalveluiden toimialan määräaikaiseksi johtajaksi kun viran vakituinen haltija Katariina Poskiparta nimitettiin työministerin valtiosihteeriksi. ===Politiikka=== Politiikassa Juurikkala on vaikuttanut 1990-luvulta lähtien. Vuosina 1993–2007 hän oli Vantaan kaupunginvaltuuston jäsen. Hän oli ympäristölautakunnan puheenjohtajan vuosina 1997–2000 ja kaupunginvaltuuston toinen varapuheenjohtaja vuosina 2001–2006. Hänet valittiin valtuustoon uudelleen vuoden 2012 kuntavaaleissa. Vuonna 2009 Juurikkalasta tuli kansanedustaja varasijalta, kun Heidi Hautala valittiin Euroopan parlamenttiin. Eduskunnassa Juurikkala oli suuren valiokunnan ja sen työjaoston jäsen. Juurikkala oli ehdolla myös vuoden 2011 eduskuntavaaleissa, muttei tullut valituksi 1 870 äänellä. Vuosina 2011–2013 Juurikkala toimi vihreiden varapuheenjohtajana. Hän oli myös vihreiden sosiaali- ja terveyspoliittisen työryhmän puheenjohtaja vuosina 2010–2011. Keväällä 2013 Juurikkala pyrki vihreiden puoluesihteeriksi, mutta tehtävään valittiin Lasse Miettinen. Juurikkala siirtyi Miettisen seuraajaksi Ville Niinistön ja vihreän ministeriryhmän erityisavustajaksi ensin määräajalle syksyyn asti ja syksyllä hänet nimitettiin jatkamaan tehtävässä. Hän oli ehdolla vuoden 2015 eduskuntavaaleissa, mutta ei tullut valituksi. Juurikkala nimitettiin vuonna 2019 ympäristö- ja ilmastoministeri Krista Mikkosen erityisavustajaksi Rinteen hallitukseen. ==Lähteet== ==Aiheesta muualla== * Timo Juurikkalan kotisivut . * Luokka:Vihreän liiton poliitikot Luokka:Kansanedustajat Luokka:Vantaan kaupunginvaltuutetut Luokka:Uudenmaan vaalipiiri Luokka:Vuonna 1958 syntyneet Luokka:Elävät henkilöt Luokka:Erityisavustajat
Kettoteippi

Kettoteippi on suomalaisen rap-artisti Junon EP, joka julkaistiin 15. heinäkuuta 2009. Levyä painettiin rajoitettu määrä ja se myytiin loppuun. == Kappaleet == # # # # # # # # Luokka:Vuoden 2009 EP:t Luokka:Junon albumit Luokka:Suomalaiset hip hop -EP:t
Kalliokosken lasitehdas

Kalliokosken lasitehdas toimi MiehikkälässäMiehikkälä Virojoen varrella KalliokoskellaPieni tietosanakirja 1861–1931Heli Mäki: Lasiteollisuudesta Kymenlaaksossa. Tehtaan perusti lahjoitusmaan omistaja, kaartinkapteeni Apollon Alftan. Apollon Alftan nai Johan Alftanin tyttären Julian, joka sai perintönä Miehikkälän donaation, jonne Apollon Alftan rakennutti lasitehtaan. Lasitehdas sijaitsi samannimisen, Virolahteen laskevassa Virojoessa olevan kosken äärellä, Miehikkälän pitäjässä. Lähimmälle rautatieasemalle Taavettiin oli 35 km ja Haminaan 38 km. Lasitehdas perustettiin 1861. Vaihdettuaan useita kertoja omistajaa se päätyi kreivi Mengdenille, joka konkurssin jouduttuaan lakkautti liikkeen 1880. Seuraava omistaja Kalliokoski glasbruks aktiebolag osti tehtaan 1891. Tehdas valmisti ikkunalasia. Yhtiö omisti myös vesivoimalla käyvän, hieman alempana olevan Pitkänkosken sahan ja höyläyslaitoksen sekä myllyn. Maaomaisuus: 2500 tynnyrinalaa metsää, 160 tynnyrinalaa peltoa. Tehtaan työntekijöiden lapsille oli oma kansakoulu. Vuonna 1909 tehtaassa oli 80 pääosin ruotsinkielistä työntekijää, jotka asuivat yhtiön asunnoissa.Kalliokoski, Tietosanakirja 1909 osa 4, palsta 138. Tietosanakirja- osakeyhtiö 1912 Tehdas valmisti korkealaatuista väritöntä ikkunalasia, jota vietiin pääasiassa Pietariin Venäjälle.Suomen lasitehtaat Tehtaan käyttämä hiekka tuotiin Pietarista. Tehtaan lasinpuhaltajat olivat tulleet Saksasta ja Ruotsista. Tehdas paloi 1920Kalliokosken lasitehdas, Tietosanakirja osa 11, palsta 499. Tietosanakirja-osakeyhtiö 1922. Kalliokosken tehdas joutui lopettamaan toimintansa 1931 kun sen tuottama suupuhallettu ikkunalasi ei enää kyennyt kilpailemaan vuodesta 1927 Lahden lasitehtaalla koneellisesti tuotetun ikkunalasin kanssa. Miehikkälän Pitkäkoskella sijaitsee Kalliokosken lasitehtaan muistomerkki.Nähtävyydet. Miehikkälä.fi == Lähteet == ==Kirjallisuutta== * ==Aiheesta muualla== * Kylien kertomaa > Kalliokosken lasitehdas. Miehikkälä.fi Luokka:Entiset suomalaiset lasitehtaat Luokka:Suomen teollisuushistoria Luokka:Miehikkälän nähtävyydet Luokka:Miehikkälän rakennukset ja rakennelmat
Lapintorakka

Lapintorakka (Ectobius lapponicus) on russakansukuisten (Ectobiidae) heimoon kuuluva torakkalaji. Se on metsätorakan (Ectobius sylvestris) ohella toinen Suomen luonnonvaraisista torakkalajeista. Lapintorakka on hyvin samannäköinen kuin metsätorakka. Se on harmiton, litteä ja ruskea hyönteinen, joka elää karikkeessa, sammalikossa ja metsänreunojen matalassa kasvillisuudessa. Aikuinen lapintorakka on kooltaan noin 7–11 millimetriä. Lapintorakat ovat liikkeellä lähinnä öisin ja tulevat joskus seinämille pihavalojen luo. Muiden torakoiden tapaan lapintorakalla on pitkät tuntosarvet ja piikikkäät raajat. Vain koiraat ovat lentokykyisiä, naaraiden siivet ovat surkastuneet tynkämäisiksi. Lapintorakan keskiruumis on lähes kokonaan tummanruskea eikä sen takaosassa ole leveää vaaleaa raitaa metsätorakan tapaan. == Lähteet == == Aiheesta muualla == * Laji.fi: Lapintorakka (Ectobius lapponicus) * Ötökkätieto: Lapintorakka (Ectobius lapponicus) * Jarmo Holopainen, Kuopion yliopisto, Ympäristötieteen laitos Elintarviketuholaisia: Lapintorakka (Ectobius lapponicus) * Rentokil: Lapintorakka * Biolib: Ectobius lapponicus * BugGuide: Species Ectobius lapponicus - Dusky Cockroach Luokka:Russakansukuiset